
TREI ,,PROBLEME" DIN BIOGRAFIA LUI STEFAN CEL MARE 


Näzuinta de a recompune biografia unui personaj — fie şi de prima mărime — 
al istoriei noastre medievale si premoderne se loveste, fárá exceptie, de 
incapacitatea surselor de a oferi datele pe care le presupune o asemenea abordare. 
Eforturi penibile rámán, cel mai adesea, fárá rezultat, sau, oricum, disproportia 
dintre eforturi şi rezultate e aşa de mare, încât încercarea apare descurajantă. În 
această situaţie trebuie să vedem, însă, nu numai efectul pierderii unei mari 
cantităţi de izvoare istorice în împrejurări tragice (războaie, incendii, prădăciuni 
etc.); este, din păcate, şi urmarea indiferentei şi nepăsării cu care înaintaşii nostri — 
chiar şi cei mai luminati dintre ei — au privit problema consemnării faptelor de 
interes istoric. Îl iau ca exemplu pe Miron Costin (1633—1691), cărturarul scolit în 
Polonia, care face apel la „istoricii, povetele mele" ca să afle ce se poate scrie de 
neamul moldovenilor. A stăpânit satul Şipeniţ, dar nu l-a interesat să caute vreo 
legătură între numele acestuia şi terra Sepenicensis menţionată de cronicarul polon 
Długosz (altminteri citat între „istoricii lesesti carii au scris şi lucrurile domnilor 
Moldovei”). A stăpânit satul Lujeni, dar nu i s-a părut important să noteze undeva 
despre biserica veche, cu portretul unui ctitor călare, despre ceea ce se putea vedea 
acolo pe vremea sa. A consemnat, în cronica lui, zvonul că Vasile vodă Lupu ar fi 
adus în Moldova osemintele lui Miron Barnovschi, dar nu l-a interesat să facă o 
cercetare pentru a afla unde au fost ele aşezate spre odihnă veşnică: la Dragomirna, 
cum ceruse domnul în testamentul său, ori la Iaşi, în mănăstirea care şi azi îi poartă 
numele ? S-a mulţumit cu ambiguitatea formulei „spun să hie adus oasele aicea în 
ţară”. Şi doar acela era unchiul său şi numele lui îl purta... 


1. Data naşterii 

Orice biografie — până şi cel mai banal CV ! — începe cu aceste amănunte: 
data şi locul naşterii. Sub imperiul acestei obisnuinte moderne, istoricii s-au 
străduit să identifice sau măcar să propună, ipotetic, o dată şi un loc de naştere şi 
pentru Stefan cel Mare. Locul a fost „identificat” ca fiind satul Borzești, deşi nici 
un izvor nu dă vreo informatie în acest sens: ştirile documentare existente au 
fost „interpretate” în lumina unei povestiri târzii şi atâta tot. În ceea ce priveşte 
vremea când s-a născut domnul nostru, lucrurile sunt mai complicate. 

Cu mai multi ani în urmă, printr-o confruntare foarte migáloasá a 


ve 


celui care avea sá deviná Stefan voievod si mai apoi Stefan cel Mare trebuie plasatá 


„Analele Putnei”, VI, 2010, 1, p. 239-252. 

în anii 1437-1439. Această ipoteză — formulată încă din 1975!, dar „asamblată” 
coerent într-un studiu tipărit în 1982? — a fost acceptată de specialişti ca fiind cea 
mai verosimilă. 

Tot în 1982, d-l Constantin Rezachevici a menţionat anii 1433-—14355, însă 
nu ca o ipoteză proprie, ci apropiindu-se de opiniile exprimate cu mai multă vreme 
în urmă de Mihai Costăchescu şi de Olgierd Górka^. Ulterior, d-sa pare să fi 
subscris ipoteza Simanschi, acceptând cá, la moartea sa, în 1504, „Ştefan avea în 


jur de 65 de ani, poate chiar mai mult, aşadar o vârstă relativ înaintată pentru acea 


vreme”, ceea ce înseamnă o fixare aproximativă a nasterii în jurul anului 1439. 


În 2003, profesorul Andrei Eşanu a consacrat acestei probleme un articol 
special”, reluat apoi, curând, cu unele precizări in plus, într-un volum propriu”. 
D-sa porneşte de la premisa că, un principe fiind socotit major la 15 ani, „Ştefan 
trebuia să fi atins într-adevăr această vârstă cu puţin timp înainte de campania din 
primăvara anului 1457”. Concluzia: „data naşterii lui Ştefan cel Mare ar putea fi 
plasată în iarna anului 1441-1442. În ianuarie 1457, Ştefan trebuia să fi împlinit cel 
puţin 15 ani şi prima sa acţiune militaro-politică, prin care dorea obţinerea 


scaunului domnesc, a întreprins-o în scurtă vreme, când s-au creat condiţii politice 


(interne si externe) şi climaterice favorabile”. 


Obţinerea răstimpului 1441-1442 este rodul unor interpretări bazate (cu 
repetate se pare) mai mult pe critica opiniilor altor istorici, precum şi pe o seamă 


! Leon Simanschi, Formarea personalităţii lui Ştefan cel Mare, în RA, LII, 1975, 1; reluat 
în Stefan cel Mare si Sfânt. Portret în istorie, carte tipărită cu binecuvântarea Înalt Prea Sfintitului 
Pimen, Arhiepiscop al Sucevei şi Rădăuţilor, Sfânta Mănăstire Putna, 2003, p. 36: „,... ceea ce 
plasează naşterea sa în jurul anului 1439”. 

? Idem, O cumpănă a copilăriei lui Stefan cel mare: Reuseni, 15 octombrie 1451, în ANAL, 
XIX, 1982; reluat în Ștefan cel Mare şi Sfânt. Portret în istorie, p. 64: „un răstimp de trei ani, 
1437-1439, sau aproximativ anul 1438, ar fi, credem, cel mai nimerit pentru datarea naşterii 
marelui domn”. 

? Constantin Rezachevici, Familia lui Stefan cel Mare. Împrejurările ocupării tronului, in 
RA, LIX, 1982, 2, p. 118. 

^ [dem, Un Tetraevanghel necunoscut aparținând familiei dinspre mamá a lui Stefan cel 
Mare, in SMIM, VIII, 1975, p. 172, nota 43. Íntrucát autorul a rezumat, aici, opiniile anterioare, 
reproduc în întregime această notă: „N. Grigoraş, op. cit. [Începuturile domniei lui Stefan cel Mare, in 
SCŞI, /storie, VIII, 1957, 1], p. 42, afirmă cá «Ştefan nu se putea naşte înainte de 1439 sau 1440», 
deci in 1453 ar fi putut avea 13-14 ani. Mai aproape de realitate ni se par párerile lui M. Costáchescu 
şi O. Górka (ibidem, p. 40-41), care cred cá Ştefan s-a născut pe la 1433—1434, la 1453 având ca atare 
circa 20 de ani. Este interesant cá şi Dionisie Fotino afirmă cá Stefan ar fi murit la 71 de ani, fiind 
deci născut in 1433 (Istoria generală a Daciei, III, Bucureşti, 1859, p. 38)". 

? Constantin Rezachevici, Cronologia criticá a domnilor din Tara Románeascá si Moldova 
a. 1324-1881, I, Secolele XIV-XVI, Bucureşti, 2001, p. 539. 

$ Andrei Eşanu, O ipoteză: când s-a născut Stefan cel Mare ?, în volumul Stefan cel Mare 
la cinci secole de la moartea sa, editat de Petronel Zahariuc şi Silviu Vácaru, Iaşi, 2003, p. 9-20. 

7 Idem, Valentina Eşanu, Epoca lui Stefan cel Mare. Oameni. Destine. Fapte, Bucureşti, 
2004, p. 78-95. 

* Andrei Eşanu, op. cit., p. 16; idem, Valentina Eşanu, op. cit., p. 88. 

de considerente aduse in discutie prin analogie. Cá un print putea lua domnia la 
15-16 ani, e de la sine înţeles si, din acest punct de vedere, nu s-ar putea aduce un 
contraargument; dar aceasta s-ar intámpla intr-o situatie de normalitate, de 
succesiune normalá la tron; or, nu acesta este cazul lui Stefan. Pe de altá parte, tot 
ce se petrece in Moldova dupá aprilie 1457 nu mi se pare cá sugereazá opera unui 
flăcăiandru, în care boierii — nici cei tineri, nici cei bătrâni (cu atât mai puţin ei !) — 
nu ar fi putut să vadă omul în jurul căruia să se adune. Dar asupra acestei chestiuni 
se discută, de obicei, cu argumente greu de susținut şi la fel de greu de combătut: 
lipsite de sprijinul unor probe reale, asemenea argumente rămân doar simple 
enunturi. 

Dacă în textul din 2003 d-l Andrei Eşanu a desemnat perioada nasterii lui 
Stefan doar prin formula „iarna anului 1441-1442”, în textul apărut în 2004 a fost 
avansată şi o dată foarte precisă, anume 9 ianuarie 1442, „când s-ar fi născut ori a 
putut fi botezat”. La această dată, s-a ajuns prin următorul raţionament: „Ştefan a 
fost numit astfel, deoarece s-a născut sau a fost botezat în ziua de Sfântul Ştefan (9 
ianuarie), tradiţie respectată cu pietate de clerul ortodox până în prezent"'?. Nu este 
locul a discuta despre „pietatea” cu care clerul ortodox respectă „până în prezent” o 
tradiţie în materie de atribuire a numelor la botez. Sunt, e drept, cazuri dintre 
acestea — astfel, de pildă, Iliaş, fiul lui Alexandru cel Bun, s-a născut la 20 iulie şi 
este evident cá aşa i se explică numele de botez!!. Însă ar fi cu totul nefiresc să 
explicăm toate prenumele — fie din familia domnitoare, fie din familiile boiereşti — 
numai prin naşterea pruncilor în anumite zile cu sfinți mari sau în apropierea lor ! 

Dar rămâne întrebarea: cum s-a ajuns la data de 9 ianuarie ?! Cred că aici 
avem rodul înţelegerii greşite care stăruie, încă, în privinţa stilului nou şi a celui 
vechi: Sfântul Arhidiacon Stefan — ne spun autorii — este „Primul martir creştin 
prăznuit de Biserica Ortodoxă în ziua de 9 ianuarie (stil vechi) şi 27 decembrie (stil 
nou)”. Este o gravă şi incredibilă confuzie. Protomartirul Crestinätätii este 
prăznuit de Biserica Catolică la 26 decembrie, în timp ce Biserica Ortodoxă, lăsând 
această zi pentru Soborul Maicii Domnului, îl prăznuieşte la 27 decembrie. Şi în 
Bisericile care au păstrat stilul vechi, Sfântul Arhidiacon şi Protomartir Ştefan este 
prăznuit tot la 27 decembrie, numai că acest 27 decembrie al stilului vechi 
corespunde, în restul lumii, care a adoptat stilul nou, zilei de 9 ianuarie — şi aceasta 
numai pentru secolul XX şi începutul acestui secol XXI ! Aceeaşi confuzie a 
condus la prăznuirea Sfântului Ştefan cel Mare nu la 2 iulie, ci la... 15 iulie ! Dar 
nu trebuie să se uite că pe vremea lui Alexandru cel Bun şi a lui Ştefan cel Mare nu 
exista decât un singur calendar şi toată Creştinătatea prăznuia la aceleaşi date şi în 


? Andrei Eşanu, Valentina Eşanu, op. cit., p. 94. 

10 Ibidem, p. 92-93. 

!! p, S. Năsturel, Despre numele Ilias al fiului lui Alexandru cel Bun, in ArhGen, III (VIII), 
1996, 1-2, p. 331. 

12 Andrei Eşanu, Valentina Eşanu, op. cit., p. 92, nota 149. 

aceleaşi zile atât Crăciunul, cát şi Paştele. A aduce în discuţie, pentru acea vreme, 
stilul nou este, fără nici o îndoială, o eroare de metodă. Astfel, dacă discuţia poate 
să continue, eventual, cu privire la anii 1441-1442, data de 9 ianuarie trebuie 
definitiv eliminată din discuţie. 

În perspectiva sărbătorii din 2004 s-a mai lansat o teorie relativ la datarea 
naşterii lui Ştefan cel Mare: anul 1429. Tot un istoric basarabean, A. N. Nichitici, a 
semnalat existența unui ,letopiset moldovenesc necunoscut”, în care s-ar afla 
informaţii surprinzătoare despre Stefan cel Mare". De fapt, este vorba despre un 
manuscris românesc, în două volume, aflat azi la Kiev, intitulat Cronograf de la 
începutul lumii". În al doilea volum, se află un capitol (215), intitulat Pentru 
luarea Tarigradului, în care — spune d-l Nikitici — „autorul cronicii include un 
fragment inedit din letopisetul moldovenesc necunoscut”!5, „fragment ce ne aduce 
la cunoştinţă informaţii noi şi valoroase din viaţa domnitorului Moldovei Ştefan cel 
Mare din anii 1451-1460”. În fragmentul respectiv se relatează o întâmplare cu 
adevărat surprinzătoare — atât de surprinzătoare, încât e de mirare că autorul din 
zilele noastre a putut să-i acorde vreun credit: în preajma căderii 
Constantinopolului, împăratul Constantin al XI-lea, „auzind din Țarigrad de vetejie 
lui Ştefan vodă”, l-ar fi chemat în ajutor ! Povestind acest episod fantastic, autorul 
cronografului găseşte prilejul să introducă următoarele „ştiri”: „văzând Ştefan vodă 
că au tăet Petru vodă Aron pe tatăl său, pe Bogdan vodă, şi temându-să ca să nu-l 
tae şi pe dânsul, că era tânăr numai de 22 de ani, au luat toată avere tătâni-său şi 
20.000 de moldoveni, ostaşi buni, viteji, şi prebegind în ţara munteniască, au strâns 
şi de acolo vro 4.000 de munteni, şi sámitindu-sá în vetejie, au trecut Dunăre în 
ceia parte şi fără de veste dând războiu turcilor supt Țarigrad”. Luând de bună 
această fantasmagorie (asupra căreia nu insist, recomandând doar critica promptă şi 
judicioasă a regretatei Valentina Pelin'?), d-l Nichitici a lansat ideea că Stefan cel 
Mare „s-a născut în anul 1429, această dată fiind cu mult mai reală si admisibilă”?. 
Dacă adaug că, în sprijinul acestei idei s-a adus „o legendă păstrată din sträbuni””° 
(cea legată de stejarul din Borzeşti), se vede uşor cât de neserioasă este întreaga 
construcţie. 


15 A. N. Nichitici, Heonyônuxosannbiü ppazmeum u3 uneuseecmnoii Mondasckoii nemonucu. 
Tocnodapv Cmehan Benukuii e 1451-1460 e2., în „Stratum plus", 6, 2003—2004, p. 63-95. 

14 Ibidem, p. 67. 

15 Ibidem, p. 67-68. 

16 Ibidem, p. 69. 

17 Ibidem, p. 76. 

18 Valentina Pelin, Aprecieri despre două manuscrise de la Kiev. Ficțiune si realitate, în 
„Cugetul”, 2005, 1, p. 6-15. 

7? A. N. Nichitici, op. cit., p. 71. 

2 Ibidem. p. 73. 

Ín fine, foarte de curánd s-a lansat o altá ipotezá: autorul anonim al unui 
text publicat într-o revistă de mare tiraj a ajuns la concluzia că „e posibil ca Stefan 
cel Mare să se fi născut cândva între 23 iulie — 22 august şi între 1433-1439"! 

Intervalul 1433-1439 nu este altceva decât ceea ce rezultă din reunirea 
ipotezelor anterioare, luând anii extremi ! Deja d-l Andrei Eşanu scrisese, în 2003: 
„Diapazonul cronologic al opiniilor în privinţa naşterii lui Ştefan cuprinde anii 
1433-1439"? si, chiar în timp ce d-sa scria aceste cuvinte, numitul „diapazon” îşi 
extindea marginea superioară până la 1429. Dar de unde intervalul 23 iulie — 22 
august ?! Evident, este concluzia unui raționament care a avut ca premisă 
presupunerea că Ştefan a fost născut în zodia Leului ! Cercetarea ştiinţifică nu 
va putea retine o asemenea propunere, întemeiată pe scrutarea de-a-ndoaselea 
a zodiilor. 

Aşadar, în acest moment, ipotezele avansate cu privire la data naşterii lui 
Ştefan cel Mare se înscriu într-un „diapazon” care cuprinde anii 1429-1442, fie la 
începutul iernii, fie în miezul verii. 

Până când se vor putea aduce elemente cu adevărat noi, cred că trebuie să 
rămânem la ipoteza formulată de Leon Simanschi. Pentru a fi înlocuită cu o alta, ar 
fi necesară o nouă analiză a informaţiilor, într-o cercetare la fel de serioasă ca 
aceea a regretatului medievist ieșean; discutarea necritică doar a unor amănunte în 
afara cercului specialiştilor — şi acest cerc are cea mai bună primire tocmai aici, la 
Putna — rămâne cât se poate de dăunătoare şi, oricum, nu vădeşte responsabilitate... 


2. Primul incendiu de la Putna 

După cum se ştie, prima biserică a Putnei, sfinţită acum 540 de ani, a fost 
distrusă în marele incendiu care a topit aşezământul întreg în miercurea unei 
Săptămâni a Patimilor. Cronica a consemnat astfel acest eveniment: „În anul 6992, 
martie 15, în Miercurea Mare la miezul nopţii, a ars toată Mănăstirea Putna, cu 
desávárgire"?. S-a observat demult nepotrivirea din exprimarea datei, întrucât în 
1484 Miercurea Mare a fost în 14 aprilie. Acum 43 de ani, printr-o argumentare 
interesantă, d-l Ştefan Andreescu a propus corectarea datei, aducând-o la 29 martie 


21 100 de personalităţi. Oameni care au schimbat destinul lumii”, nr. 92, 2009, p. 7. Tot 
aici, se afirmă că Ştefan „a fost prezent, conform cronicilor, alături de tatăl său în bătălia de la Crasna, 
din 1450”; în realitate, nici o cronică, dintre câte sunt cunoscute astăzi, nu atestă prezenţa lui Ştefan 
pe câmpul de luptă de la Crasna ! ,Rationamentele" de acest tip nu pot fi acceptate nici in 
reconstituirea trecutului, nici în explicarea lui, cu deosebire în tipăriturile destinate marelui public. Nu 
pot să uit ce vâlvă a stârnit şi cu câtă greutate a putut fi potolită, acum câţiva ani, afirmaţia despre 
posibila călugărire a lui Ştefan cel Mare pe patul morţii: un întreg scenariu a fost imaginat în jurul 
presupusului monah Simeon, înlocuit pe tron de fiul său cu câteva zile înaintea morţii ! Cred că este 
preferabil ca, înainte de a ieşi în publicaţiile de mare tiraj, ipotezele de acest gen — a căror existenţă în 
comunitatea ştiinţifică este absolut normală — să fie discutate şi limpezite tot între specialişti. 

” Andrei Eşanu, op. cit., p. 11; idem, Valentina Eşanu, op. cit., p. 80. 

% Cronicile slavo-române din sec. XV-XVI publicate de Ion Bogdan, ediţie revăzută si 
completată de P. P. Panaitescu, Bucureşti, 1959, p. 51 şi 64. 

1480”. Privind evenimentul dintr-o altă perspectivă, am optat pentru păstrarea anului 
din cronică, plasându-l în Miercurea Mare a acelui an°”; in acest caz, ar fi vorba de 
noaptea de 14 spre 15 aprilie 1484 (prima zi a Paştelor fiind duminică, 18 aprilie”€). 

Pregătind o schiţă de istorie a Mănăstirii Putna, am reluat cercetarea acestei 
probleme, ţinând seama şi de faptul că foarte recent s-a făcut o propunere privind 
„redeschiderea acestui dosar”. Am pornit, deci, de la observaţiile d-lui 
Bogdan-Petru Maleon referitoare la „formularea unor rezerve în privinţa datárilor 
propuse până acum”. Acceptând ideea că marele incendiu a fost văzut ca o 
pedeapsă divină pentru păcate şi greşeli şi punând în relaţie data pe care cronica o 
oferă pentru incendiu (15 martie) cu data unui document foarte important pentru 
fixarea statutului mănăstirii, emis de Ştefan cel Mare la 15 martie 1490”, d-sa 
conchide că emiterea acestui „privilegiu excepţional” în acea zi pare „să fi avut 
semnificaţia unui act expiator””. Ipoteza este ingenios construită si perfect 
încadrabilă în mentalitatea medievală, dar socotesc că una dintre premisele sale nu 
poate fi susținută, şi anume aceea că „alăturarea 15 martie/Miercurea Mare”, care 
„pare astăzi doar rodul unei erori involuntare de copiere”, ar fi putut fi „considerată 
plauzibilă în epocă tocmai prin caracterul său excepţional”. Or, tocmai acea 


24 Ştefan Andreescu, Data primului incendiu de la Putna, în MMS, XLII, 1966, 1-2, 
p. 15-22; reluat, cu un adaos, în idem, Istoria românilor: cronicari, misionari, ctitori (sec. XV-XVII), 
Bucureşti, 1997, p. 129—142 şi în ediţia a doua, revăzută şi adăugită, Cluj-Napoca, 2007, p. 118—126. 

25 Maria Magdalena Szekely, Stefan S. Gorovei, „Semne si minuni” pentru Stefan voievod. 
Note de mentalitate medievală, in SMIM, XVI, 1998, p. 62; reluat în volumul Stefan cel Mare si 
Sfânt. Portret în istorie, p. 82. 

26 Pentru datarea incendiului de la Putna în funcţie de Paştele din 1484 a pledat şi preotul 
Niculae Şerbănescu, 500 de ani de la punerea temeliei Mănăstirii Putna (1466 — 10 iulie — 1966), în 
MO, XVIII, 1966, 7-8, p. 657—658, nota 35: „Data de lună: martie trebuie schimbată în aprilie, 
deoarece pe de o parte Paştele nu poate cobori sub 25 martie, iar pe de alta, pentru că în anul 1484 
paştele a căzut la 18 aprilie [...] şi în acest caz sfânta şi marea miercure nu putea fi tocmai la 15 
martie”. A existat şi opinia, exprimată de Alexandru Andronic, despre existenţa a două incendii în 
secolul al XV-lea, unul în 1480 şi altul în 1484, a căror amintire s-ar fi suprapus — cf. Al. Andronic, 
Putna în lumina descoperirilor arheologice, în „Cronica”, I, 21, 2 iulie 1966. Deşi respinsă de 
Niculae Șerbănescu (ibidem, p. 658, nota 36), această ipoteză ar putea fi luată în seamă, ea explicând 
construirea zidului de incintă şi a turnului tezaurului în 1481. V. şi Cristian Moisescu, Maria Ana 
Musicescu, Adriana Sirli, Putna, Bucureşti, 1982, p. 5-6 şi 59, notele 7 şi 11. 

27 Bogdan-Petru Maleon, Preoţii de mir şi marile aşezăminte monahale moldoveneşti din 
secolul al XV-lea. Studiu de caz: Mănăstirea Putna, in AP, III, 2007, 1, p. 35; idem, Clerul de mir din 
Moldova secolelor XIV-XVI, laşi, 2007, p. 153. 

% Ibidem. 

? Cf. DRH, A. Moldova, III (1487-1504), volum întocmit de C. Cihodaru, I. Caprosu si N. 
Ciocan, Bucureşti, 1980, p. 140-143, nr. 74. Comentariul documentului — Bogdan-Petru Maleon, 
Preoții de mir şi marile aşezăminte monahale moldoveneşti, p. 31-32; idem, Clerul de mir din 
Moldova, p. 146-152 

? Idem, Preoții de mir si marile aşezăminte monahale moldoveneşti, p. 36; idem, Clerul de 
mir din Moldova, p. 154. 

?! Ibidem. 

aláturare pune in evidenţă eroarea. Conform rânduielilor pentru calcularea datei 
Paştelor, această sărbătoare nu poate fi înainte de echinocțiul de primăvară; nu 
avea, deci, cum să cadă Paştele la 19 martie??, astfel incát la 15 martie sá fie 
Miercurea Mare. Lucrul acesta îl ştiau, fără nici o îndoială, şi vietuitorii Putnei din 
veacurile al XV-lea — al XVI-lea. De aceea, cred cu toată convingerea că alăturarea 
respectivă nu „putea fi considerată plauzibilă în epocă”. Altfel spus, repet, tocmai 
acest amănunt arată eroarea, care nu a putut interveni decât la o transcriere 
ulterioară, căci, altminteri, un contemporan al evenimentului nu avea cum să facă o 
asemenea greşeală. 

Rămâne, cred, ca singură valabilă propunerea de a se corecta data cronicii 
ținându-se seama de faptul cá, în mod natural, în vechime, pentru plasarea 
cronologică a evenimentelor, era reţinută apropierea de sărbătorile importante. E 
suficient să amintesc, în această ordine de idei, că însuşi Ştefan cel Mare, în 
cunoscuta circulară prin care a anunţat victoria de la Vaslui, nu a comunicat o dată 
precisă a intrării duşmanului în Moldova, ci a spus că faptul s-a petrecut „pe la 
Boboteaza trecută”, deşi, evident, la numai 15 zile după bătălie, nu avea cum să fi 
uitat ziua exactă când Soliman paşa 1-a călcat hotarul. 

Un punct de vedere care pare câştigat şi adoptat ca premisă în această 
discuţie e acela relativ la „maniera în care oamenii vremii, în cazul de faţă 
reprezentanţii clerului”, înțelegeau să plaseze în timp anumite evenimente”, 
„adesea în funcţie de sărbătoarea religioasă sau de ziua din săptămână şi abia în 
ultimă instanță în raport cu ziua din lună” *. 

Cercetări care au putut beneficia de o masă documentară incomparabil mai 
amplă decât aceea de care dispun istoricii români au pus în evidenţă indiferența 
omului medieval faţă de precizia în materie de cronologie. „Sauf exception — scrie 
d-na Frangoise Autrand cu referire la procedurile juridice —, les événements 
historiques sont mentionnés sans date aucune, lorsque les nécessités du proces ne 
l'imposent pas"?. Mai apropiate de cazul nostru sunt mărturiile cu privire la 


32 Într-un interval de 250 de ani (1409-1659), datele celei mai timpurii ale Pastelor au fost: 
22 martie (1478, 1573), 23 martie (1410, 1421, 1505, 1516, 1600), 24 martie (1448, 1611), 25 
martie (Chiriopascha — 1459, 1543, 1554, 1627, 1638, 1649) — cf. Ion Ionascu si Francisc Páll, 
Elemente de cronologie, in DIR, Introducere, I, Bucuresti, 1956, p. 637—644. 

# Este de la sine înţeles cá respectiva constatare, expusă aici, nu trebuie si nu poate fi 
restrânsă doar la „reprezentanţii clerului”. Orice mirean proceda la fel, dacă avea o brumá de cultură, 
pentru că acea brumă de cultură însemna în primul rând — dacă nu chiar exclusiv — ceea ce dădea 
educaţia religioasă. 

M Bogdan-Petru Maleon, Preoții de mir şi marile aşezăminte monahale moldoveneşti, p. 35; 
idem, Clerul de mir din Moldova, p. 153 (uşor reformulat, fără alterarea sensului). Referinta la 
Bernard Guenée — Histoire et culture historique dans l'Occident médiéval, Paris, 1980, p. 271—274 — 
nu este operantá, întrucât locul avut in vedere nu priveşte chestiunea în discuţie, ci măsura succesului 
unei opere (istorice) din punctul de vedere al timpului. 

35 Françoise Autrand, Les dates, la mémoire et les juges, în volumul Le métier d'historien 
au Moyen Áge. Études sur l'historiographie médiévale, sous la direction de Bernard Guenée, Paris, 
1977, p. 169. 

miracolele (vindecári) săvârşite de Ludovic de Anjou (1274-1297) după moartea si 
ingroparea sa la Marsilia; márturiile au fost culese in 1308, in vederea canonizárii 
acestui călugăr franciscan ajuns episcop de Toulouse. Iată observaţiile d-lui 
Jacques Paul, care a cercetat aceste mărturii, separate doar de un deceniu de 
vremea faptelor povestite: ,,L'identification d'une date par le mois n'est pas non 
plus très fréquente [...]. Ce sont les fêtes religieuses qui se taillent la meilleure part 
dans ce systéme de références. Les saints ne sont pas trés sollicités [...]. Le cycle 
liturgique fournit l'essentiel des points de repéres. [...] Les références à la Noél et au 


k M E . A RTS 
cycle pascal concentrent les points de repères sur les mois allant de janvier à juin". 


Dar in mai vechea ipotezá a d-lui Stefan Andreescu este un argument care 
acum mi-a atras mai mult atentia. El tine de ceea ce se numeste istoria artelor, 
datele unor piese liturgice create in 1481 oferind un sprijin pentru plasarea 
incendiului în anul imediat anterior. Este un argument important şi cu greutate, un 
argument căruia nu i se poate opune decât unul din aceeaşi categorie şi cu aceeaşi 
relevanţă. 

Nu pare să se fi observat până acum, în această discuţie, faptul că cel mai 
vechi Tetraevanghel al Putnei datează abia din văleatul 6997 (aici, printr-o excepţie 
asupra căreia voi reveni imediat, este intervalul 1 septembrie 1488 — 31 august 
1489). Or, ar fi absurd să se creadă că Ștefan şi-a lăsat tocmai marea lui ctitorie, 
mănăstirea lui dragă, să aştepte aproape două decenii după sfințire până să-i 
hărăzească un Tetraevanghel ! Este evident că la 1488/1489 nu mai exista la Putna 
Tetraevanghelul ,princeps", care a trebuit să fie dăruit încă de la început (ca 
termen de comparaţie, avem marea cádelnitá, dăruită la 12 aprilie 1470) şi nu e 
greu de imaginat că dispariția aceasta se datorează marelui incendiu din Miercurea 
Mare". Dacă evenimentul s-a produs la 1480, ar însemna că domnul a lăsat să 
treacă opt-nouă ani pentru a da un nou Tetraevanghel, întârziere care ar fi greu de 


?6 Jacques Paul, Expression et perception du temps, d’après l'enquête sur les miracles de 
Louis d'Anjou, în volumul Temps, mémoire, tradition au Moyen Âge, Actes du XIII” Congrès de la 
Société des Historiens Médiévistes de l'Enseignement Supérieur Public, Aix-en-Provence 4-5 juin 
1982, Université de Provence, Aix-en-Provence, 1983, p. 29-30; sublinierile îmi aparțin. Studiul a 
fost retipárit in idem, Du monde et des hommes. Essais sur la perception médiévale, Aix-en-Provence, 
2003, p. 95-114 (aici, concluziile reproduse mai sus se aflá la p. 104 si 105). Printul cálugárit era 
strănepotul de frate al regelui Ludovic al IX-lea (Sfântul Ludovic) si, în acelaşi timp, unchiul patern al 
lui Carol Robert de Anjou, rege al Ungariei (T 1342). 

37 Referindu-se la incendiul de la Putna, pentru care a păstrat datarea tradiţională (15 martie 
1484), profesorul Emil Turdeanu punea realizarea Tetraevanghelului din 1488-1489 în legătură cu 
pierderile suferite cu acel prilej şi se întreba: „Le monastere ne possedait donc plus, quatre ans apres 
l'incendie, un exemplaire suffisamment beau de ce texte qui est, on le sait, le livre capital pour toute 
cérémonie chrétienne ? C'est à dire que l'ancien exemplaire, dont le monastére a certainement été 
doté dés ses origines, a été dévoré par les flammes..." (Émile Turdeanu, L'activité littéraire en 
Moldavie à l'époque d'Étienne le Grand (1457-1504), in RER, V-VI, 1960, p. 37; reeditat anastatic 
in idem, Études de littérature roumaine et d'écrits slaves et grecs des Principautés Roumaines, 
Leiden, 1985). 

explicat. Dacá evenimentul s-a produs in 1484, asteptarea se reduce la patru-cinci 
ani, rástimp mai ugor explicabil. 

Ín acest punct, trebuie sá analizám si datarea Tetraevanghelului in discutie. 
Or, datarea se prezintă ca o excepţie si ea greu de explicat. În timp ce toate celelalte 
manuscrise ale epocii lui Ştefan cel Mare sunt datate în concordanţă cu stilul 
utilizat şi de cancelaria princiară, cu începerea anului la 1 ianuarie, monahul 
Paladie a folosit, pentru a-şi data capodopera, stilul pur bizantin, cu începutul 
anului la 1 septembrie. El spune cá Stefan „a făcut şi a scris şi a ferecat” cartea „în 
al 32-lea an al domniei lui” (ceea ce înseamnă intervalul aprilie 1488 — aprilie 
1489), „în anul 6997”, după care urmează precizarea finală: „Şi s-a început în luna 
septembrie 3 şi s-a sfârşit în martie 23%. De unde şi concluzia privind folosirea 
anului bizantin, de la 1 septembrie. Dar ziua pe care monahul Paladie o arată ca 
fiind aceea în care a pornit lucrul e tocmai ziua sfințirii din 1469, ziua celei dintâi 
sfintiri a Mănăstirii Putna ! Mi se pare cá avem de-a face aici cu o „coincidenţă” 
căutată, menită să atragă atenţia (ca şi încadrarea în anul bisericesc). Cum nu avem 
nici o ştire despre a doua sfințire a Putnei, ne putem întreba dacă nu cumva tocmai 
asupra acestui fapt a vrut să atragă atenţia monahul Paladie, însemnând că şi-a 
început lucrul la 3 septembrie 1488. 

De la începutul primăverii lui 1484 până la sfârşitul verii lui 1488 sunt 
patru ani şi jumătate. Pare un răstimp destul de lung, dar, de fapt, anii 1484, 1485 şi 
1486 trebuie scoşi din calcul, din pricina marilor şi gravelor evenimente care i-au 
umplut. Reamintesc, în acest sens, că activitatea cancelariei princiare se reia 
(semnul cel mai bun al revenirii la normalitate) abia în septembrie 1486. Refacerea 
Putnei — care a trebuit să fie printre cele dintâi griji ale domnului — ar putea fi, deci, 
plasată în cursul anilor 1487-1488, încheindu-se, simbolic, cu dăruirea noului 
Tetraevanghel. 

Astfel, fără a închide definitiv „dosarul” acestei probleme de importanţă 
majoră pentru biografia lui Ştefan cel Mare, cred că există toate motivele de a 
admite că primul incendiu de la Putna a avut loc în Miercurea Mare a anului 1484. 


3. Când Ştefan voievod a devenit cel Mare ? 

Este un loc comun în istoriografia românească faptul cá prima menționare 
a lui Ştefan ce/ Mare aparţine primilor ani ai domniei lui Petru Rareş, fiind 
detectată într-o scrisoare adresată acestuia de regele Sigismund I al Poloniei la 3 
februarie 1531, în problema controversată a Pocuţiei. Cu sau fără intenţie, regele îl 
numea pe Rareş fiu al lui Bogdan al III-lea şi-i amintea de „Stephanus ille magnus, 
praedecessor tuus"??. Mânios, domnul Moldovei a răspuns, la 21 februarie, că el nu 
este fiul lui Bogdan, care i-a fost frate bun, ca fiu al aceluiaşi părinte: „pater noster, 


38 Repertoriul monumentelor şi obiectelor de artă din timpul lui Stefan cel Mare, red. M. 
Berza, Bucureşti, 1958, p. 398, nr. 149 (capitolul Miniaturi si manuscrise, redactat de M. Berza). 

i Hurmuzaki-Bogdan, Documente privitoare la istoria românilor, supliment II, 1, 
Bucureşti, 1893, p. 22, nr. VII. 

Stephanus voievoda magnus, piae memoriae"? Formula se regăseşte, în această 
scrisoare, încă de două ori: o dată când reproşează regelui de a-i fi scris „quod nos 
non sumus filius Stephani magni voievodae" şi încă o dată, sub forma ,,Sfephanus 
voievoda magnus, pater noster clarissimus". Această repetare a definirii lui 
Stefan, ca şi tonul întregii scrisori au determinat pe editorul actului să se întrebe: 
„Nu cumva să fi dictat însuşi Petru Rares textul acestui document ?"?. Putem, la 
rândul nostru, să ne întrebăm dacă nu cumva şi formula din scrisoarea regelui — 
Stephanus ille magnus — nu va fi fost o reluare a uneia din scrisoarea anterioară, 
rămasă necunoscută, a lui Petru Rareş”. Aceasta ar însemna cá la sfârşitul anilor 
"20 ai veacului al XVI-lea in Moldova Stefan voievod era deja cel Mare. 

Cognomenul era folosit nu doar în corespondenţa plecată din cancelaria 
princiară sau regală, ci era cunoscut şi în alte medii. Astfel, s-a observat mai de 
mult cá în definirea lui Ştefan vodă Lăcustă (1538—1540), de către egumenul Paisie 
al Humorului, drept cel mic şi rău trebuie înţeleasă (printr-o lectură în negativ) 
existenţa unui anterior Ştefan voievod, cunoscut tuturor drept cel mare şi bun“. 

Descriind victoria polonă de la Obertyn (22 august 1531), canonicul 
cracovian Stanislas Górski amintea omagiul de la Colomeea în aceste cuvinte: „in 
civitate Colomia Stephanus olim ille magnus voievoda [...] homagium [...] 
praestiterit". 

Sursele deocamdatá cunoscute sugereazá, insá, cá domnul Moldovei era 
numit astfel încă mai înainte de această dată, atât in Moldova, cât şi în Polonia. 

O mărturie interesantă o constituie scrisoarea adresată în 1514 de regele 
Sigismund I papei Leon al X-lea, cu o descriere a situaţiei creştinilor din zonă în 
raport cu Imperiul Otoman. Evident, în acest raport un loc este rezervat Moldovei: 
„Habet preterea tyrannus Turcarum duos palatinos seu vojevodas auxiliatores 
tributarios, primum vojev. Mysie et Valachie seu Moldavie", despre care se aratá 
că putea dispune de 30.000 de oameni, dintre care 15.000 „delectissimorum 
militum et ferocissimorum pugnatorum cogere solet”*%. Şi urmează referirea la 
Stefan cel Mare: „De quibus vojevodam i/lum magnanimum olim Stephanum — (is 
enim Stephanus [...] erat [...] natura vafer, subdolus, varius, strenuus et 


“ Jbidem, p. 23, nr. VIII. 

^! Ibidem. Toate sublinierile imi aparţin. 

? Ibidem, p. 24, nota. 

# Stefan S. Gorovei, Petru Rareş (1527-1538, 1541-1546), Bucureşti, 1982, p. 84, nota 64; 
idem, Maria Magdalena Székely, Princeps omni laude maior. O istorie a lui Stefan cel Mare, carte 
tipărită cu binecuvântarea Înalt Prea Sfintitului Pimen, Arhiepiscop al Sucevei si Rădăuţilor, Sfânta 
Mănăstire Putna, 2005, p. 538. 

^ Cf. Emil Turdeanu, Oameni si cărţi de altădată, I, ediţie îngrijită de Stefan S. Gorovei si 
Maria Magdalena Székely, note complementare, traduceri si postfatá de Stefan S. Gorovei, Bucuresti, 
1997, p. 295. 

^ Hurmuzaki-Bogdan, Documente..., supliment II, 1, p. 33. 

46 Hurmuzaki-Densuşianu, Documente privitoare la istoria românilor, Il, 3, Bucureşti 1892, 
p. 170. 

magnanimus, ob que a teneris appellabatur vulpis astuta [...]) — fecit tributarium, 
nam octo milia ducatorum in auro quotannis Turce pendere solet”. 

Atrage atenţia dubla folosire a adjectivului magnanimus. În al doilea caz, 
traducerea nu poate fi decât una singură: Stefan era schimbător, viteaz şi măreț. În 
primul caz, „ille magnanimus olim Stephanus” corespunde, cred, formulei din 
scrisoarea aceluiaşi rege Sigismund I din februarie 1531 — Stephanus ille magnus — 
ca şi aceleia din textul lui Górski: Stephanus olim ille magnus; traducerea poate 
oscila între măreț şi mare. 

Se vede, astfel, că în cercurile înalte ale Poloniei Ştefan era numit, la 1514, 
la 1531 şi ceva mai târziu, cel Mare. 

Pentru Moldova însăşi, avem o mărturie ceva mai timpurie, care nu cred că 
a fost, până acum, adusă în discuţie. 

În 1903, Eugen A. Kozak a publicat o inscripţie grecească de pe o lespede 
funerară aşezată la vechea mănăstire din Ițcani (Suceava) de Ioan Murati pe 
mormântul tatălui său, Manoil Murati, mort la 11 august 1510, în zilele lui Bogdan 
voievod, „fiul marelui domn Io Ştefan voievod”*. Inscripţia fusese publicată, două 
decenii mai înainte, şi de episcopul Melchisedec”, însă cu data 7098 (1590) în loc 
de 7018 (1510), ceea ce l-a condus la constatarea că „pe la finele veacului 16-lea 
începuse a se da domnitorului erou al Moldovei Ştefan, epitetul de «Marele». 
Kozak a îndreptat nu numai data, dar şi concluzia, subliniind temeinicia opiniei că 
„în adevăr, la începutul secolului al XVI-lea tatălui lui Bogdan i se adăugase deja 
epitetul onorific «cel Mare»! 

Corectitudinea lecturii a fost contestată de N. Iorga în 1904”, pentru ca 
ulterior, având el însuşi inscripția sub ochi, să declare că „îndoielile [...] cad faţă 
de mărturia explicită a pietrei”?. 

Fragmentul care interesează, din această inscripţie funerară, este următorul: 


úroU TOU pe ydAoU xup. Iw Ereparou BocBodh 


41 Ibidem, p. 171. 

* Eugen A. Kozak, Die Inschrifien aus der Bukovina. Epigraphische Beiträge zur 
Quellenkunde der Landes- und Kirchengeschichte, I. Teil, Steininschriften, Viena, 1903, p. 148. 

g Episcopul Melchisedec, O visită la câteva mănăstiri şi biserici antice din Bucovina, în 
RIAF, an. I, vol. II, 1883, p. 65. 

50 Ibidem, p. 66. 

5! Eugen A. Kozak, op. cit., p. 148, nota 2: „Ansicht, daß in der Tat schon zu Beginn des 
XVI. Jahrhunderts dem Vater Bogdans das ehrende Epitheton «der Große» beigelegt wurde, bleibt 
bestehen". 

N, Iorga, Studii şi documente cu privire la istoria românilor, VI, Bucureşti, 1904, 
p. 633—634: „se vorbeşte in zădar despre titlul de «cel Mare» ce s-ar fi dat lui Ştefan vodă îndată după 
moartea lui: şi aici «mărimea» e atributul legitim al persoanei domneşti şi n-are nimic personal”. 

55 Ibidem, XI, Bucureşti, 1906, p. 125, nota 1 (cu o nouă lectură a inscripţiei, care însă nu 
diferă în partea care ne interesează aici). 

Corespunde, oare, această formulare grecească aceleia care, in latineşte sau 
în slavoneste, dă pe Stefan cel Mare ? În mod strict, ar fi trebuit să fie vioi mù 
E ya A0U Erparou BosBodh, sau, eventual, ici ToU Ereparou eyarou Bocßodk. Folosirea 
lui /o pentru un domn räposat aratä, insá, cá autorul textului nu era obisnuit cu 
regulile titlului domnesc, aşa încât a folosit cum s-a priceput unele dintre 
elementele sale; în acest context, a putut plasa adjectivul mare în raport cu titlul 
domn (marele domn), nu cu numele domnului. 

Dar, şi în această eventualitate, formula ne aminteşte folosirea identică a 
aceluiaşi adjectiv în două texte din chiar domnia lui Ştefan cel Mare: pisania 
turnului de intrare de la Mănăstirea Putna, datată mai 1481 şi însemnarea 
dedicatorie datată 23 aprilie 1491 de pe Tetraevanghelul scris de Teodor 
Mărişescul pentru Alexandru voievod, fiul lui Ştefan. Asupra acestui epitet din 
titlul domnului Moldovei am zábovit şi alteori“. 

Este drept că pisania pe care o vedem şi astăzi pe turnul de la intrarea în 
incinta Mănăstirii Putna nu poate să aibă vârsta pe care o indică data, ci ne găsim în 
fata unei refaceri târzii, dintr-o vreme când se recuperau asemenea rămăşiţe, fie şi 
fragmentare. (Reamintesc, în acest context, pisania cu stemă care se află pe zidul 
estic al paraclisului, deasupra ferestrei altarului: in ea s-au adunat fragmente dintr-o 
pisanie de la Alexandru Lăpuşneanu, asamblate însă fără nici o noimă.) Pisania de 
la intrare, datată în 1481, are cel puţin două elemente cu care se poate susţine 
existenţa predecesoarei sale: numele arhimandritului Ioasaf ca egumen şi stema. lar 
dacă despre numele egumenului s-ar putea admite că putea fi regăsit în cronici, 
apoi cu privire la stemă nu poate fi nici un dubiu: la vremea săpării actualei pisanii, 
nimeni nu putea face o cercetare heraldică pentru a stabili ce însemn folosea Ştefan 
cel Mare în 1481 ! 

În textul pisaniei, ne întâmpină insolita formulă marele Ștefan voievod 
(repetată şi la marele Bogdan voievod). O asemenea formulă a putut fi socotită un 
semn al contrafacerii târzii, nefiind obişnuită în titulatura domnilor Moldovei. 
Apariţia Tetraevanghelului din 1491, în care Alexandru este numit „fiul marelui 
Ştefan voievod” (ChINh BEAHKATO G'Tegata BOEBOA BI) a adus, însă, dovada cá, fie 
şi incidental, marele s-a folosit şi în titulatura domnească din Moldova. La mărturia 
aceasta, adaug acum pe aceea din inscripţia grecească de la 1510, numindu-l pe 
Ştefan „marele domn”. În aceste împrejurări, cresc şi mai mult şansele ca 
menţiunea din pisania de la Putna, oricât de neobişnuită, să nu fie o contrafacere. 

Nu lungesc discuţia asupra acestui punct. Mi se pare, însă, că avem toate 
temeiurile să acceptăm presupunerea că Ștefan a început a fi numit cel Mare ori 
Marele încă de la răscrucea veacurilor XV-XVI, adică încă din timpul vieții sale”. 


5! Stefan S. Gorovei, Titlurile lui Stefan cel Mare. Traditie diplomatică si vocabular politic, 
în SMIM, XXIII, 2005, p. 69-72. 

55 Nădăjduiesc să pot reveni, în viitorul apropiat, asupra ambelor chestiuni invocate in 
finalul acestei comunicări (epitetul „cel Mare” şi autenticitatea pisaniei de la Putna). 

Trois „questions” de la biographie d’Étienne le Grand 
(Résumé) 


1. La date de naissance. On a formulé, les derniéres années, plusieurs 
hypothéses concernant la date de naissance du prince Étienne le Grand de 
Moldavie. On a essayé méme d'établir non seulement l'année ou vit le jour le futur 
héros du combat anti-ottoman, mais aussi le mois et le jour ! L'auteur explique 
pourquoi les hypothéses concernant les années sont insoutenables (une de ces 
hypothèses étant fondée sur un faux ordinaire), tandis que celles concernant le mois 
et le jour sont ridicules, vu qu'elles ont comme point de départ soit le nom de 
baptéme, soit un signe du zodiaque (le Lion) sous lequel on veut placer la 
naissance d'Étienne. Il faut donc rester seulement aux années 1437-1439, selon la 
démonstration de l'historien Leon Simanschi. 

2. Le premier incendie de Poutna. Une des vieilles chroniques moldaves 
mentionne que le monastére de Poutna a été complétement détruit par un incendie 
produit mercredi, le 15 mars 1484, dans la Semaine Sainte (la Grande Semaine ou 
la Semaine des Passions). Or, vu que le calcul de la date de Páques ne permet pas 
de devancer l'équinoxe de printemps (21 mars), l'erreur de la chronique est bien 
évidente. Par la suite, on a proposé (1966) de corriger la date de l'incendie, qui 
serait le 29 mars 1480; tout récemment, on a proposé de garder la datation de la 
chronique, vu „son caractere exceptionnel". Or, l'homme médiéval n'identifiait les 
dates par les mois et les jours du mois, mais par rapport aux fêtes religieuses. Il 
semble, donc, plus naturel de retenir l'année et la référence au mercredi de la 
Semaine Sainte, ce que donne, pour l'incendie, la date de 14 avril 1484. A l'appui 
de cette datation, l'auteur évoque un détail passé inaperçu, semble-t-il, mais qui est, 
à son avis, trés suggestif. Le monastére de Poutna ne posséde plus le 
Tétraévangéliaire dont le prince l'avait doté dés ses premiers jours, mais un autre 
exemplaire, copié en 1488-1489: „c'est à dire que l'ancien exemplaire [...] a été 
dévoré par les flammes" (E. Turdeanu). Dans le cas où l'incendie aurait eu lieu en 
1480, on peut se demander si Étienne le Grand aurait-il laissé sa fondation 
bien-aimée dépourvue de ce ,livre capital pour toute cérémonie chrétienne" 
pendant huit années (1480—1488). Par contre, l'incendie étant daté en 1484, la 
lenteur” de la donation du nouveau Tétraévangéliaire s'explique parfaitement par 
les terribles événements qui, en 1484-1486, avaient sollicité toute l'énergie du 
prince. Le copiste a noté le commencement de son travail en 1488: c'est le jour 
méme ou, 19 ans auparavant, eut lieu la cérémonie de la consécration du monastére 
de Poutna. 

3. Quand est-ce que /e prince Étienne est devenu le Grand ? Selon 
l'opinion commune, l'épithéte /e Grand serait attesté pour la premiére fois dans la 
correspondance du prince Pierre Rareş de Moldavie avec le roi Sigismond I* de 
Pologne, en 1531: Stephanus ille Magnus. Pourtant, l'examen plus attentif des 

sources met en évidence l'emploi de cette épithéte plusieurs années auparavant, 
non seulement en Pologne (1514), mais aussi en Moldavie (1510). Il est permis, 
peut-étre, de supposer que le prince Étienne fut surnommé /e Grand méme de son 
vivant, vers la fin de son régne. 


Mots-clefs: Étienne le Grand, biographie, Poutna, incendie, chronologie, 
surnom. 


